CELEX: 62016TN0300
Language: fi
Date: 2016-06-13 00:00:00
Title: Asia T-300/16: Kanne 13.6.2016 – Jindal Saw ja Jindal Saw Italia v. komissio

29.8.2016   
            
            
               FI
            
            
               Euroopan unionin virallinen lehti
            
            
               C 314/24
            
         Kanne 13.6.2016 – Jindal Saw ja Jindal Saw Italia v. komissio
   (Asia T-300/16)
   (2016/C 314/34)
   Oikeudenkäyntikieli: englanti
   
      Asianosaiset
   
   
      Kantajat: Jindal Saw Ltd (New Delhi, Intia) ja Jindal Saw Italia SpA (Trieste, Italia) (edustajat: R. Antonini ja E. Monard, lawyers)
   
      Vastaaja: Euroopan komissio
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               kumoamaan lopullisen tasoitustullin käyttöönotosta Intiasta peräisin olevien pallografiittiraudasta (tunnetaan myös nimellä pallografiittivalurauta) valmistettujen putkien tuonnissa 17.3.2016 annetun komission täytäntöönpanoasetuksen (EU) 2016/387 kantajia koskevilta osin ja
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste, joka perustuu siihen, että määrittäessään vientihinnat komissio on rikkonut polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30.11.2009 annetun neuvoston asetuksen (EY) N:o 1225/2009 2 artiklan 8 kohtaa, 2 artiklan 9 kohtaa, 3 artiklan 2 kohtaa, 3 artiklan 3 kohtaa, 3 artiklan 6 kohtaa ja 9 artiklan 4 kohtaa.
            
         
               2)
            
            
               Toinen kanneperuste, joka perustuu siihen, että määrittäessään hintavaikutuksia, vahinkoa ja syy-yhteyttä komissio on rikkonut neuvoston asetuksen (EY) N:o 1225/2009 3 artiklan 2 kohtaa, 3 artiklan 3 kohtaa, 3 artiklan 5 kohtaa, 3 artiklan 6 kohtaa, 3 artiklan 7 kohtaa, 3 artiklan 8 kohtaa, 4 artiklan 1 kohtaa, 5 artiklan 4 kohtaa ja 9 artiklan 4 kohtaa.
            
         
               3)
            
            
               Kolmas kanneperuste, joka perustuu siihen, että koska komissio ei ole selostanut olennaisia tosiseikkoja ja näkemyksiä ja koska se ei ole myöntänyt riittävästi aikaa huomautusten esittämiselle, se on rikkonut neuvoston asetuksen (EY) N:o 1225/2009 20 artiklan 4 kohtaa ja 20 artiklan 5 kohtaa.